jairlijcx sonder cost oft last vanden voirs gasthuyse houden
maken en ruymen wel en loflijck ten behoirlijcken tijden
It sele de voirs wynnen jairlijcx den voirs gasthuyse
leven int voirs hof twee hondert en twintich bussele
walms goet en custbair ome de huysinghen aldair
mede te deckene en alsmen die aldair verdect
soe sele de voirs wynnen den wercklieden den montcost
geven en tgasthuys sal de dachuen betalen It is
vorwden dat de voirs wynnen alle de wanden die
van huen beesten gebroken zullen wordden vand onderster
rijckelen nederweerts op huen cost jairl selen doen
maken En tgasthuys sal de voirs huysinghen voirts
houden van decken plecken tymeringhen en van
allen anden wercke des men aen de selve huysinge
behoeven sal en dair af selen de wynnen den
wercklieden den montcost geven en tgasthuys sal
de dachuen betalen Voirts is vorwde wairt dat
zake dat tvoirs gasthuys aldair enige nyeuwe
tymeringhe dede maken oft dat enige tempeeste
gebuerden van quaden wedere alsoe dat die enichssins
ontween sloegen oft vielen en men die va nyeuws
moeste maken dair af en selen de voirs wynne
niet sculdich zijn den wercklieden den montcost
te geven It alle dooft dat jairlijcx opde voirs
goede wassen sal dat selen de wynne en tgasthuys
jairlijcx half en half deylen te gelijcke En tselve
ooft selen de voirs wynnen jairlijcx sonder cost oft
last vand voirs gasthuyse met ooftmenghers doen
lesen en afdoen en oick t eerden leven It als
tselve ooft alsoe gelesen en afgedaen sal zijn zoe
selen de voirg wynnen desselfs gasthuys helicht
te loeven leven It de voirs wynnen selen jairlijcx
op de voirs goede setten xl poten en den loeck en
vreden selen de wynne nemen op de voirs goede It
zoe waneer op de voirs goede enige boone vdroegen
die selen den wynnen toebehoen en die moege afhouwen